**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)** |
| **За включване в законодателната/**  **оперативната програма на Министерския съвет за периода:**  **01 януари – 30 юни 2020 г.** | **Дата: 14.01.2020 г.** |
| **Контакт за въпроси:**  **Eлена Величкова ЕVelichkova@mzh.government.bg** | **Телефон: 02 985 11 562** |
| **1. Дефиниране на проблема:**  1. Съгласно Постановление на Министерския съвет (ПМС) № 343 от 2011 г., „Южноцентрално държавно предприятие“ (ЮЦДП) по чл. 163 от Закона за горите внася във фонд „Инвестиции в горите“ отчисления при продажбата на незасегнатата от повреди дървесина в размер на 13 лв./куб. м, както и 1 лв./куб. м при продажбата на повредена от абиотични и биотични фактори иглолистна дървесина. С така регламентираните отчисления предприятието годишно акумулира приходи в целевия фонд „Инвестиции в горите“ в размер на около 9 млн. лв., а отчетените разходи за изпълнението на дейностите, финансирани от фонда, са значително по-малки. Допълнително, от предходните години във фонд „Инвестиции в горите“ на предприятието е акумулиран значителен финансов ресурс. Същевременно, в периода 2016 – 2019 г. голяма част от териториалните поделения на предприятието усвояваха усилено допълнителни количества повредена от абиотични и биотични фактори дървесина с общ обем 3 440 000 куб. м, няколкократно превишаващ допустимия по горскостопанските им планове годишен обем, с оглед минимализиране на икономическите загуби от ползването на тази дървесина. В резултат на това, превишеното ползване на дървесина следва да бъде компенсирано с намалено такова през следващите няколко години, което ще доведе до намаляване на приходите, рефлектиращо върху средствата, необходими за изпълнението на планираните дейности в горскостопанските и ловностопанските им планове, в плановете за защита на горите от пожари, както и на средствата за издръжка на персонала в тези поделения.  Това налага да се търси ефективно решение за освобождаване на оперативни средства на предприятието именно за обезпечаване на посочените дейности и разходи. Едно удачно решение е да бъде намален размерът на отчисленията, които постъпват във фонд „Инвестиции в горите“ при продажбата на дървесина от 13 лв. на 8 лв. за всеки плътен кубически метър.  1.1 *Кратко опишете проблема и причините за неговото възникване. Посочете аргументите, които обосновават нормативната промяна.*  Съгласно разпоредбата на чл. 179, ал. 2 от Закона за горите средствата във фонд „Инвестиции в горите“ се разходват единствено за определени дейности - залесяване, закупуване на горски територии, проектиране и строителство на горски пътища и транспортна техническа инфраструктура, проектиране и изграждане на технико-укрепителни съоръжения, както и за изпълнение на проекти, съфинансирани от европейски програми. Към момента, е инициирано изграждането на основните експлоатационни пътища, обезпечаващи изпълнението на предвидените горскостопански и ловностопански дейности в териториалните поделения на предприятието, като за част от тях строителството е приключило и същите са въведени в експлоатация. Довършването на строителството на пътищата, които са в процес на изграждане, е обезпечено финансово със средства от фонд „Инвестиции в горите“. Предвид на това, че към настоящия момент са обхванати основните пътни артерии на територията на предприятието, необходимият финансов ресурс, който ще постъпва във фонд „Инвестиции в горите“ за в бъдеще не е нужно да бъде в определения към момента размер – 13 лв. на куб.м.  От друга страна, ежегодно предприятието закупува дълготрайни активи и извършва ремонт на съществуващи такива, които са пряко свързани и належащи за изпълнението на планираните дейностите в горските територии от териториалните поделения на предприятието. Експлоатацията на тези активи налага използването на значителен финансов ресурс от стопанската дейност на предприятието, както и в тази връзка съществено нарастване на амортизационните отчисления, влияещи пряко върху финансовия резултат. През последните години ЮЦДП увеличи закупуването със средствата от стопанската си дейност на специализирана техника за ремонт и поддръжка на съществуващите и новопостроени горски пътища, като съответно назначи и допълнителен квалифициран персонал за тяхната експлоатация.  Освен това, особено обезпокоително е намаленото ползване на дървесина за компенсиране на превишенията от усвояването на повредената от абиотични и биотични фактори през последните четири години в девет териториални поделения на ЮЦДП, което респективно означава и намалени приходи и средства за изпълнение на планираните горскостопански дейности, опазване на горите от незаконни посегателства, пожари, болести и вредители. Тези обстоятелства налагат да се търсят възможности за увеличаване на оперативните парични средства на предприятието, необходими за обезпечаване изпълнението на дейностите по опазването на горските територии, извършването на текущ ремонт и поддръжка на стопанисваните от ЮЦДП дълготрайни активи, в това число и на съществуващите и изграждащите се горски автомобилни пътища, чиито текущи ремонти се обезпечават от стопанската дейност. Не на последно място ще се осигурят и средства за издръжката на работещите в предприятието, и най-вече в онези териториални поделения с намалено ползване на дървесина.   * 1. *Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*   Разходите на ЮЦДП за амортизационни отчисления на закупените дълготрайни материални активи, включително и на специализирана горска техника и техника за ремонт и поддръжка на горски пътища, за издръжка на работещите в предприятието нарастват ежегодно. След изграждането на основните експлоатационни пътища на ЮЦДП със средства от фонд „Инвестиции в горите“, приоритет на предприятието вече е поддържането им, както и текущия ремонт на всички съществуващи горски пътища, което се осъществява със средства от стопанската дейност.  Във връзка с необходимостта от осигуряване на средства от страна на ЮЦДП за гореописаните приоритети в дейността им е предложено да бъде намален размерът на частта от продажната цена на дървесината, която предприятието внася във фонд „Инвестиции в горите” от 13 лв./куб. м на 8 лв./куб.м.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| **2. Цели:**  1. Намаление на размера на отчислението, което ЮЦДП прави при продажбата на дървесина;  2. Осигуряване на оперативни парични средства на държавното предприятие за обезпечаване изпълнението на дейностите по опазването на горските територии и извършването на текущ ремонт и поддръжка на стопанисваните от ЮЦДП дълготрайни активи, в това число и на съществуващите и изграждащите се горски автомобилни пътища, чиито текущи ремонти се обезпечават от стопанската дейност. Не на последно място ще се осигурят и средства за издръжката на работещите в предприятието и онези негови териториални поделения, които са в период на компенсиране на превишеното ползване вследствие усвояването на дървесина с повреди от абиотични и биотични причини.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  „Южноцентрално държавно предприятие“, гр. Смолян.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **Вариант 0: „Без действие”**  1. Запазва се досегашният размер на приходите във фонд „Инвестиции в горите“, а размерът на разходите постепенно намалява, което води до натрупване и блокиране на значителен размер финансови средства във целевия фонд в условията на недостиг за изпълнение на основните дейности на ЮЦДП;  2. Липсата на обезпеченост на достатъчен размер средства от стопанската дейност на предприятието за заложените им с горскостопанските, ловностопанските и други планове дейности ще доведе до невъзможност за изпълнението им или до генериране на отрицателен финансов резултат от дейността.  **Вариант 1: „Приемане на проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“**  С промяната ще се създаде възможност за увеличение на оперативните средства на ЮЦДП за изпълнението на дейностите по опазването на горските територии и извършването на текущ ремонт и поддръжка на стопанисваните от ЮЦДП дълготрайни активи, в това число и на съществуващите и изграждащите се горски автомобилни пътища, за нарасналите разходи за издръжка на работещите.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **Вариант 0: „Без действие”:**   1. Акумулиране и блокиране на значителен размер парични средства във фонд „Инвестиции в горите“ на ЮЦДП, вместо използването им за изпълнение на обичайната дейност на предприятието. 2. Намалените приходи поради редуцираното ползване на дървесина ще доведе до невъзможност за изпълнението на заложените във финансовите и горскостопанските планове дейности или до генериране на отрицателен финансов резултат от дейността.   **Икономически въздействия:** Запазването на сегашния размер на отчисленията за фонд „Инвестиции в горите“ при продажбата на дървесина от ЮЦДП ще се отрази негативно на финансово-икономическите показатели при дейността на предприятието и генериране на отрицателен годишен финансов резултат в размер на не по-малко от 2 млн. лв.  **Социални въздействия:** не са идентифицирани.  **Екологични въздействия:** не са идентифицирани.  **Вариант 1: „Приемане на проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“:**  Не са идентифицирани негативни въздействия.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 0: „Без действие”**  Няма положителни въздействия.  **Вариант 1: „Приемане на проект на Постановление за изменение на Постановление № 343 от 15 декември 2011 г. на Министерския съвет (обн., ДВ, бр. 102 от 2011 г.; изм. и доп., бр. 9 от 2014 г.; бр. 31 от 2015 г. и бр. 78 от 2017 г.)”**  **Икономически въздействия:** Намаляването на размера, отчисляван от продажната цена на дървесината към фонд „Инвестиции в горите“ от 13 лв. на куб. м на 8 лв. на куб. м ще се създаде възможност за увеличение на оперативните средства на ЮЦДП за изпълнението на дейностите по опазването на горските територии и извършването на текущ ремонт и поддръжка на стопанисваните от ЮЦДП дълготрайни активи, в това число и на съществуващите и изграждащите се горски автомобилни пътища, за нарасналите разходи за издръжка на работещите. **Социални въздействия:** не са идентифицирани.  **Екологични въздействия:** не са идентифицирани.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не са идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ☒ Няма ефект  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  Не.  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление за изменение на Постановление № 343 от 15 декември 2011 г. на Министерския съвет ще бъде публикуван на портала за обществени консултации и на интернет страницата на Министерството на земеделието, храните и горите, за срок от 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** инж.Виржиния Хубчева – директор на дирекция „Търговски дружества и държавни предприятия“, Министерство на земеделието, храните и горите  **Дата: 14.01.2020 г.**  **Подпис:** | |